***Stetholus*** er en slekt av elvebiller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

Utseende
--------

Middelsstore, avlange, mørke elvebiller. Artene i underfamilien Larainae fint hårete og matte. Gamle biller kan kjennes på at de er «tilgrodde» med alger og mikroorganismer. **Hodet** er lite, antennene er middels lange, 7–11-leddete, tråd- eller kølleformede. **Dekkvingene** er avlange med punktrekker. **Beina** er lange, særlig fotleddene, og ganske kraftige. Det ytterste fotleddet bærer uvanlig store klør. **Larvene** er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.

Levevis
-------

Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.

Utbredelse
----------

Slekten er kjent fra Australia.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien mudderbiller (Dryopoidea)
			* Familien **elvebiller**, Elmidae Curtis, 1830
				+ Underfamilien Larainae LeConte, 1861 – for det meste tropiske arter
					- Slekten ***Stetholus*** Carter & Zeck, 1929
						* *Stetholus carinatus* Barr & Shepard, 2021
						* *Stetholus elongatus* Carter & Zeck, 1929
						* *Stetholus longipennis* Barr & Shepard, 2021
						* *Stetholus metatibialis* Barr & Shepard, 2021
						* *Stetholus woronora* Barr & Shepard, 2021

Referanser
----------

1. ↑  «Artsdatabankens artsopplysninger». Artsdatabanken. 17. oktober 2020. Besøkt 17. oktober 2020.
2. ↑  «Artsdatabankens navneopplysninger med artstre». Artsdatabanken. 17. oktober 2020. Besøkt 17. oktober 2020.
3. ↑  Cheryl Barr og William Shepard (2021) A review of the Larainae of Australia with description of seven new species and the new genus *Australara* (Coleoptera, Byrrhoidea, Elmidae). *ZooKeys* 1073(3).

Litteratur
----------

Eksterne lenker
---------------

* (en) *Stetholus* i Encyclopedia of Life Rediger på Wikidata

* (en) *Stetholus* i Global Biodiversity Information Facility Rediger på Wikidata

* (en) *Stetholus* hos ITIS Rediger på Wikidata

* (en) *Stetholus* hos NCBI Rediger på Wikidata

* *Stetholus* – detaljert informasjon på Wikispecies Rediger på Wikidata